Когато вече нищо не обединява българите | ИВАН БЕДРОВ\nНачало » някои мисли » Когато вече нищо не обединява българите\n„Жителите на една махала били закарани на митинг, като всеки получил по едно знаме и по две кебапчета. След митинга те изхвърлили 15 от знамената, а останалите 35 знамена занесли в махалата. Колко кебапчета са получили жителите на махалата?“ Това условие на задача за 2-ри клас обиколи българските медии. Докато едни твърдяха, че не е редно децата да бъдат приучвани да приемат за нормално съществуването на подобни предизборни практики, други защитаваха мнение, че явлението и без това го има и няма нужда от чак такава свенливост. Един клас по-нагоре пък децата вече решават задачи, с които трябва да изчисляват колко роми и колко българи живеят в един квартал.\nДнес можем да си пуснем телевизора и да чуем как популярен водещ припомня, че „само за 12 години Хитлер е успял да спечели изборите, да изгради наново Третия райх и да загуби войната, а в България за 24 години – нищо“. Ами, не! И това не е нормално. Години след като приехме, че ще живеем в либерална демокрация, където човешките права, свободата и неприкосновената частна собственост ще са водещите ценности, все по-често някой опитва отново да отвори дебата по същество. „Демокрацията е тумор“, казва в ТВ студио млад политик, а депутати призовават за национализация.\n„Дано и в България се появи някой като Путин“, мечтае друг глас от екрана, а нарушаването на човешките права, закриването на медии и репресиите срещу гражданското общество се оказват излишни детайли в европейска България. Затова едни с охота дават за пример „постиженията“ на Хитлер, а други излизат да подкрепят правителството с портрет на Сталин. Не, не последва отхвърляне от страна на подкрепените, а по форумите думата „либерал“ вече се използва като обида.\nСамо допреди няколко години политиците се надпреварваха да използват думата „граждански“ – то не бяха проекти, квоти, дискусии. Днес лидерът на БСП Сергей Станишев призовава за мерки за ограничаване на „параполитическите организации“, разбирай граждански. Знайни и незнайни говорители вече открито призовават за забрана на неправителствените организации. И, разбира се, дават пример с Русия, където работещите с чуждестранни донори НПО трябва да се регистрират като „чуждестранни агенти“.\nВ началото на новия век България постигна съгласие, че ще бъде част от Европейския съюз и НАТО, т.е. прегърна западните ценности. Ключова за националния консенсус беше ролята на бившата комунистическа партия и под ръководството на Георги Първанов БСП прие НАТО и за своя кауза. Без това решение България нямаше да бъде приета в Алианса, а без членство в НАТО нямаше да бъде приета и в Европейския съюз. Днес политици отново поставят въпроса за неутралитет или за присъединяване към Евразийския съюз на Путин. Нали уж се бяхме разбрали? На този фон метафората за „Троянския кон на Русия в ЕС“ изглежда съвсем безобидна.\nПостепенният отказ от постигнатите съгласия съвсем логично ни води назад. Границата между приемливо и неприемливо продължава да се отдалечава – и вместо да обсъждаме как да живеем по-богато и по-щастливо, отново и отново губим енергия за проведени вече дискусии. Свобода или сигурност, толерантност или еднообразие, отворени или затворени към света…\nе, либерал е мръсна дума предимно защото в началото на 90-те бяхме твърде либерални към бившите комунисти…\nБих помолил г-н Бедров да не говори безадресно! Защото набелязаните явления и изяви си имат собствени и фамилни имена,а ако това би могло да донесе безплодни разправии с тъпи, но упорити хора, то те си имат партиина принадлежност и един най-общ признак – всички са петоколонници, за които „любовта към България преминава през любовта към Русия“\nВпрочем, описаните факти смятам, са плахо джафкане на бито куче в сравнение със зловещото мечешко ръмжене, което се задава от североизток от „Империята на Злото“. Изглежда това е прелюдията към новата студена война. Крайно време е американците да помислят за цените на петрола и да ускорят изграждането на терминали за шистовия газ. И тогава бързо, бързо ще се спихнат накокошинените Воленчо, Золотой Валя, Дорогой Валя Семьонович, скатове и алфи. А разните му там калфи ще започнат да се пишат по големи католици от папата дори.\n@ anonimous – съвсем вярно,за съжаление.Имаше поне един хубав закон – „закона Панев“ ама го бастисаха.Иначе сега разни илчевци и агенти нямаше да са ректори на унивеситети…


За екосистемите – ekohrasti\nНеобходимостта от проекта се обосновава с ползите от екосистемните услуги (ЕС) за обществеността и опазването на околната среда. На местно ниво, ЕС са често база за препитание, особено в по-бедните райони. На глобално, национално и регионално ниво, ЕС имат непряко въздействие върху човешкото благополучие, чрез подобряване на климата, очистване на въздуха, водния режим, процесите по формиране на почвата и устойчивото функциониране на екосистемите. В доклада „Оценка на екосистемите за хилядолетието от 2005 г.” е отчетена значителна и необратима загуба на биоразнообразието в световен мащаб. Оценката сочи, че между 10 и 30 % от бозайниците, птиците и земноводните са застрашени от изчезване вследствие от човешката дейност. В рамките на международната инициатива „Икономика на екосистемите и биоразнообразието” са публикувани серия от доклади, според които много екосистемни услуги са толкова нарушени, че са достигнати критични точки. Същата инициатива подчертава нарастващите разходи от загубата на биологично разнообразие и влошаването на екосистемите.\nНай-общо, екосистемните услуги представляват ползите, които извличаме от екосистемите. Те са най-различни, а някои са от решаващо значение за нашето съществуване и възможността да произвеждаме стоки. Екосистемите предоставят продоволствени услуги като храна, прясна вода и вода за производствени нужди, дървесина, фибри и генетичен фонд от важно значение за развитието на медицината. Също така, екосистемите регулират климата, бедствията, болестите, качеството на водата, вредителите и други. Притежават културни функции и услуги като възможност за отдих, естетическа наслада на природата, духовни и културни ценности, вдъхновение и знание. От най-важните услуги, които ни предоставя живата природа, са поддържащите й функции като формиране на почвата и нейното подхранване, участие на растителните видове в кислородния и въглеродния цикъл и други, без които животът на Земята не би бил възможен, поне не и под настоящата си форма.


Красота Archives - Страница 16 от 20 - Prekrasna.bg\nШампоаните убиват имунната система\n29.09.2011\t1 Comment 82 Views\nМиещите средства за коса изобилстват от вредни и агресивни химикали Повечето шампоани могат да разрушат имунната система, защото при производството им се използват много силни отрови – смята инженер-химикът Никола ...\nГрозните вежди могат да съсипят самочувствието ти\n27.09.2011\tLeave a comment 140 Views\nКрасивите и добре оформени вежди са тайната ти сила Оформянето на веждите не е толкова лесна работа, въпреки че повечето жени си мислят обратното. Не е достатъчно само да махаш ...\nЦветът на маникюра издава същността ви\n16.09.2011\t1 Comment 131 Views\nРазберете какво издават за вашия характер любимите ви цветове Бяло – дамите, които харесват този цвят за маникюр за традиционалистки. Харесват класиката и се доверяват на изпитаните методи. Имат високо ...\n11.09.2011\t1 Comment 17 Views\n09.09.2011\tLeave a comment 67 Views\n08.09.2011\t1 Comment 28 Views\n29.08.2011\tLeave a comment 8 Views\nКои сънища показват болест?\n24.08.2011\t1 Comment 84 Views\nУчени открили тясна връзка между нашите заболявания и естеството на сънищата ни Когато човек спи, неговият мозък продължава своята дейност, но на друг режим. Подсъзнанието анализира детайлно получената информация през ...


Не може всеки да е брокер, закон ще отсее некоректните\n- Г-н Велков, неотдавна бяхте избран за председател на Националното сдружение "Недвижими имоти" (НСНИ). Кое е първото, което ще направите?\n- Амбицията на цялата гилдия е да докажем, че професията брокер на недвижими имоти е достойна за уважение и че независимо от трудностите и стереотипите, които битуват, много хора се опитват да работят почтено и да са полезни за клиентите.\nЗаетите в бранша повече от 20 г. разчитат само на собствените си качества и умения и на най-ценното – своята репутация и доверието на клиентите си.\n- Но не всички в бранша действат професионално и коректно.\n- За съжаление много хора приписват на брокерите негативите на бизнес средата, която невинаги е прозрачна, обективна и етична. В индустрията не е регламентирано какво може и какво не може да се прави. Ако попаднете на нелегитимен представител на гилдията, няма към кой да се обърнете освен към съда. Важно е да откроим предимствата си като фирми-членки на НСНИ, които предоставят качествена и професионална услуга и защитават правата на клиента.\n- След като ролята на посредника на имоти е важна, защо не е регламентирана?\n- Дейността на агенциите се регламентира от Търговския закон, но тя е специфична и има нужда от допълнителна регламентация, най-вече свързана със сигурността и гаранциите по сделките. Не може всеки да си сложи табелката с надпис "Брокер". Чужди и местни субекти наводниха пазара по времето на бума. Много случайни попаднаха в бранша, заради тях много повече пострадаха.\n- Вече действат европейските стандарти за работата на брокерите. Очевидно е нужно повече.\n- Европейският стандарт бе адаптиран и въведен и в Българияминалата година. Голяма част от членовете на НСНИ го спазват. Но той е рамката, в която ще се създават по-детайлизирани правила.\nВече е почти на финала след дългогодишните ни усилия подготовката на проект на закон за регламентиранедейността на агенциите за имоти. Обсъждан е и с други браншови организаци. Нотариалната камара например го подкрепя. Работим и с парламентарни групи, за да подготвим внасянето за обсъждане от законодателя.\nЦелта е да се създадат правила и сигурност чрез режим на саморегулация и санкция на некоректните и нелегитимните участници на пазара, които създават риск за крайния потребител.\n- Как си представяте саморегулацията?\n- Имаме предвид официализирането на саморегулиращ се орган, който в съгласувателен режим с други държавни институции да гарантира минималните задължителни стандарти и изисвания към дейността. Да се направят достояние за всички обективните критерии, по които ще е ясно кой може да е брокер на имоти, какви са задълженията му, чии интереси защитава, каква информация трябва да предоставя и т.н.\nТой трябва да има определен образователен, професионален ценз, евентуално застраховка за професионална отговорност и др. Въпросът е свързан и със закона за браншовите организации по-принцип.\n- Някой може да ви обвини, че искате да монополизирате бранша и да не позволите навлизането на нови играчи.\n- Не е така. Това не е възможно. Всеки може да упражнява търговска дейност, но не всеки може да гарантира качествен продукт или услуга. Не може да се ползва авторитетът на онези, които се стараят. Не всеки има право да твърди, че е брокер на недвижими имоти. Когато има ясен регламент, не е задължително дори това да е закон, той ще е нещо като гаранцията за закупена стока или продукт. Ще дава права и след като получите услугата.\nРегламентацията на дейността може да се прояви и в работата на държавните и местните органи за управление с министерствата и общините. Има нужда от постоянна адаптация и мониторинг на редица нормативни документи и настоящи процедури. Последните предложения за промяна в закона за устройство на териториите го показват.\nЧленовете на НСНИ присъстват във всички населени места, разполагат с актуална информация за пазара, за цените на имотите. Тя може да се използва от общините при формирането на такса смет например. Всяка улица в даден квартал или дори всяка сграда може да е в различна категория и да има различна и обективна такса. Идеята ни е да има по-индивидуален подход в зависимост от ползването, от това дали е енергийно ефективна, или не. В момента невинаги се отразява реалното състояние на сградния фонд и има нелогични ситуации. Празна сграда е с по-висока такса смет, отколкото пълна, която се ползва, но няма разрешение. Не трябва да сме роби на документите, а на фактите.\nМожем да предоставяме информация и за средните реални цени по райони. Когато някой иска да бутне сграда и да построи нова, може да е налице и за него и за всички ориентир за това какво, как и колко би могло да се изгради и реализира, без да навреди. Можем да възобновим и националния индекс за цените, ако се установи потребност от тази информация от държавни, общински институции или от крайните потребители.\n- Какви са прогнозите ви за пазара на имоти през 2012 г.?\n- Трудно е да се правят точни прогнози. Едва ли пазарът ще е по-различен от тази година. Винаги първите зимни месеци са по-слаби. Европейският глобален пазар повече отвсякога влияе и върху нашите местни икономически, социални и демографски процеси. Ние не сме като Робинзон на самотен остров. Светът и Европа са изправени пред сериозни предизвикателства и е немислимо наивно да се надяваме, че без усилия скоро ще тръгнат да се развиват позитивни промени. Ако има подобрение при имотите, то ще е следствие на цялостно оживление в икономиката и потреблението. Но няма как изцяло да изчезне жизненият ритъм на хората. Ентусиазмът ще се появи, когато всички са убедени, че няма да има нови кризи и сътресения.


Изложба показва „Ние, врабчетата“ в оригиналните илюстрации на Йордан Радичков – Детски книги\nИзложба показва „Ние, врабчетата“ в оригиналните илюстрации на Йордан Радичков\n21.05.2019 20.05.2019 Детски книги изложба на илюстрации, Йордан Радичков, Ние врабчетата\nИзложба с рисунките от най-обичаната детска книга на Йордан Радичков ще бъде открита на 30 май от 19 часа в галерия-книжарница София Прес (ул. „Славянска“ 29). Почитателите на творчеството на автора ще имат възможност да се срещнат за първи път с негови оригинални рисунки от „Ние, врабчетата“ и да видят над 20 оригинала, изобразяващи света и живота на добре познатите на няколко поколения читатели врабчета. Сред тях се нареждат прословутото Онова нещо, Юнашка фланелка, Краката му стърчат навън, Смрадовранката с нейното френско списание от 1903 година, Дебелачко, кукувицата, Пешеходеца който си подсвирква с уста и още много други.\nПосетителите на събитието ще имат възможност да научат повече за оригиналите и характерния стил на рисуване на Йордан Радичков от Антон Стайков. Ще бъде представено и новото издание на „Ние, врабчетата“ по повод 90 години от рождението на автора. За първи път от много години насам, то се появява на бял свят с твърди корици и прекрасен нов вид, дело на художника София Попйорданова.\n← Смях до сълзи с „Шантавùя до шия“\nПризрачната гора, която крие ужасни тайни →


Петев и Томаш отказали на Ботев (Враца) Спорт ВРАЦА ДНЕС\nРъководството на Ботев (Враца) усилено търси наследник на напусналия треньор Сашо Ангелов. Досега двама наставници са отказали да поемат елитния клуб, а преговори се водят с други двама, твърди “Меридиан Мач”. Сред специалистите, отказали да поемат врачани, са бившия треньор на Лудогорец и селекционер на националния отбор Ивайло Петев, както и напусналия Берое Александър Томаш. Разговори се водят с още един българин и чужденец. Бившият треньор на Ботев (Пловдив) Николай Киров също е влязъл в полезрението на врачани, а препоръка пред ръководството е направена за Нешко Милованович.\nНачало / НОВИНИ / СПОРТ / Петев и Томаш отказали на Ботев (Враца)


„Игри на волята” с гафове на килограм (Вижте ги – Снимки) - Разкрития.ком\nНачало Любопитни „Игри на волята” с гафове на килограм (Вижте ги – Снимки)\n„Игри на волята” с гафове на килограм (Вижте ги – Снимки)\nОще нетръгнало шоуто бележи гаф след гаф, зрителите се насочват към „Фермата”\nНовото шоу „Игри на волята” на Нико Тупарев, което трябва да замести падналия от ефир и изчерпан формат „БИГ Брадър” още не започнало и прави гаф след гаф.\nНай-напред природозащитниците викнаха, че „Игри на волята” съсипват природата и рушат хабитата на плажа „Листа” , който е включен в парка „Странджа” край курорта Синеморец. Осен това и наблюдателни зрители откриха непростими издънки на екипа.\nТе забелязаха, че визията на водещата Алекс Сърчаджева, която в промото на формата се появява като амазонка е крадена. Тя случайно или не е почти същата като на измислената героиня Лекса от американския тв сериал „Стоте”. Който бе излъчен по бТВ преди три години.\nКато видите снимките няма как да не установите, че Алекс и Лекса си приличат. И двете са с черни дрехи, но най се набива на очи гримът им (черен и покриващ половината лице) и еднаквата прическа.\nДругото несъответствие в промото, на което е режисьор Валери Милев пък се случва когато водещата полетява в бездната и пада на дънното на езеро. И макар скокът да е изпълнен от каскадьорка на клипчето се вижда как Алекс изплува напълно суха от водата.\nНяма нито капчица по дрехите й, а и косата й е напълно суха. На това се смеят юзърите в мрежата и се подиграват на професионалистите, че са недогледали.\nНищо чудно заради тези гафове драгия зрител да избере конкурентното шоу „Фермата” , което миналата година задмина по рейтинг омръзналия на всички „БИГ Брдър”, предават от lifeonline.bg.\nЕтикети: "Игри на волята", new, Алекс Съчаджиева, Игри на волята гафове


Искат предимство за ваксини срещу COVID-19 за трансплантирани - News.bg\nИскат предимство за ваксини срещу COVID-19 за трансплантирани\nНякои трансплантирани пациенти искат предимство при ваксиниране. Писмото от четири пациентски организации е изпратено до проф. Красимир Гигов, председател на Национален ваксинационен щаб и до д-р Георги Деянов, изпълнителен директор на Изпълнителна агенция Медицински надзор.\nВ Европа и света вече има готови протоколи за ваксинация срещу COVID-19 на трансплантираните пациенти. В България по приблизителни данни на Изпълнителна агенция "Медицински надзор" между 650 и 700 пациенти са с органни и клетъчни трансплантации, пише Пенка Георгиева.\nПациентите с трансплантации очакват от Министерство на здравеопазването, НОЩ, Националния ваксинационен щаб - здравните власти да обяснят експертно и мотивирано с коя ваксина могат да се ваксинират трансплантираните и да обявят кога и как да стане това.\nЗа съжаление липсва информация при личните ни лекари за ваксинирането на трансплантирани пациенти, пише Георгиева.\nПо наша информация от трансплантирани пациенти има вече ваксинирани в САЩ, Гърция, Андора, Великобритания, подготвят се и в Австрия и др.\nТрансплантираните пациенти в България живеят в живия живот, а не в изолирана среда. Считаме, че са рискова група понеже ходят всеки месец в болниците за изследвания, като така реално са на първа линия, пишат от организациите.\nПо тяхно мнение трансплантираните пациенти, в които държавата е вложила и влага много, е необходимо да се ваксинират с предимство.\nОт организациите са обсъдили с експерти и предлагат да се осигурят правила за ваксинация:\nза органно трансплантирани в УМБАЛ "Александровска", УМБАЛ "Лозенец", ВМА, УМБАЛ "Света Екатерина", УМБАЛ "Света Марина" - Варна;\nза клетъчно трансплантирани - УМБАЛ "Св. Георги" - Пловдив, УМБАЛ "Царица Йоанна - ИСУЛ", НСБАЛХЗ - Дървеница, УМБАЛ "Света Марина" - Варна.\nПисмото е подписано от Пациентски организации "Заедно с теб", Асоциация за репродуктивно здраве, бременност и грижи за децата "Усмихни се", Алианс на трансплантираните и оперираните АТО "Бъдеще за всички", Асоциация на пациентите със сърдечно-съдови заболявания.\nНямало яснота дали трансплантираните пациенти могат да се ваксинират срещу COVID-19\nНачало / У нас / Здравеопазване / Искат предимство за ваксини срещу COVID-19 за трансплантирани\nГригор Димитров - Рафаел Надал 1:6, 0:4


New безплатно Google Android 4.3 Видео приложения за сваляне\nNew безплатно Видео приложения за Google Android 4.3\n12 May 18 в Multimedia & Graphics, Видео\nе най-добрият видео редактор за мобилни устройства. Направете ясни видеоклипове от вашите снимки и видеоклипове, добавете музика и специални ефекти. Освен това можете да споделяте създадените видеоклипове в социалните мрежи. Характеристики на играта: Направете...\n15 Mar 18 в Multimedia & Graphics, Видео\n22 Oct 17 в Multimedia & Graphics, Видео\nSlow Motion Video - е невероятно приложение за възпроизвеждане и съхранение на аудио и видео файлове от всички формати. Този класически видео плейър ще ви удари с качеството на видеото. Най-невероятно е, че можете да възпроизвеждате видео в бавен режим.Характеристики на играта: Бавен...\n19 Jun 17 в Multimedia & Graphics, Видео\nKineMaster: Видеоредактор - е пълноправен видео редактор с многослойна поддръжка. Разделете проекта си в песни, за да продължите всеки слой от композицията си с удобство. Визуализация ви позволява да гледате резултата, преди да го запазите.Характеристики на играта: Превключване на...\nViva видео - е мощен видео редактор, можете да създадете истински шедьоври на вашия Android устройство. Записване на видеоклипове с различни ефекти и филтри. Лесно създаване на презентации, нарязани и съчетават клипове, да създавате страхотни колажи с помощта на забавни tampletes....\nЕ приложение, с помощта на които можете да направите висококачествени видео разговори от вашия Android устройство. Видео връзка няма да бъдат иззети, дори и ако скоростта на вашия �?нтернет доставчик е твърде бавен. функции �?грални: Защитени разговори Neat...


Празник на Фенерите (2006) - Немски училища "Ерих Кестнер"\nПразник на Фенерите (2006)\nСъздадена на 14 Ноември 2006\nС пъстри и весели фенери, децата от детската градина, първи, втори и трети клас, както и от немския сектор на Частни Немски Училища "Ерих Кестнер", заедно със своите учители и родители, "осветиха добротата по света". Повод беше традиционния немски празник, посветен на св. Мартин - Laternenfest (Празник на Фенерите).\nУчениците от трети клас пресъздадоха в сценка легендата на св. Мартин и всички пяха традиционни за този празник песни. Радостната глъчка се пренесе и по улиците около училището, когато децата шестваха със запалени фенери между блоковете. Вечерта завърши с чеснови хлебчета, пунш и греяно вино.


октомври 8, 2021 - Youth Street\nИзбират Мис Мистър Топ лица на Варна за 2021\nКлюкарникBy plami_nik октомври 8, 2021 Leave a comment\nУтре вечер (9 октомври) избират „Мис и Мистър Топ лица на Варна“. Конкурса се провежда за двадесет и седма поредна година. Домакин на събитието ще бъде бар „Масаро“ в морската столица Варна. Събитието се организира от национална модна агенция „Идея Прима“ при спазване на всички предписания и мерки на здравните власти. Модният пърформанс ще започне…\nЗона за родители, Новини, План УраганBy plami_nik октомври 8, 2021 Leave a comment\nЗа три седмици от началото на учебната година екипите за обхват в образователната система в цялата страна посетиха 9250 семейства, чиито деца не посещават училище. От 16 септември т.г. 1222 групи от учители, психолози, социални и здравни работници, медиатори, полицаи и служители на други институции търсят незаписани или отпаднали ученици по домовете им, провеждат срещи…\nПрез 2022 г. българите в чужбина ще кандидатстват в наши университети по друг ред\nНовини, План УраганBy plami_nik октомври 8, 2021 Leave a comment\nМинистерството на образованието и науката (МОН) подготвя промени в постановлението за осъществяване на образователна дейност сред българите в чужбина. По всяка вероятност една от тях ще бъде свързана с кандидатстването в магистърски програми. Обсъжда се възможността магистратурата да се разглежда като втора степен на висшето образование. Тогава статутът, с който хората с български произход, но…\nКосмическо гробище излага на риск самолетите, космическите кораби и изкуствените спътници\nМиш-Маш, НовиниBy plami_nik октомври 8, 2021 Leave a comment\nОсновите на космическото право и проблемът с отпадъците в околоземна орбита дадоха началото на Регионалната образователна програма „Космос и право“ на Апелативен съд – Варна и Планетариума на ВВМУ, съобщиха от пресслужбата на съда. Над 36 хиляди предмета, големи над 10 см – отломки от създадени от човека космически обекти – летят в околоземна орбита…\nЗдрав дух в здраво тяло, НовиниBy plami_nik октомври 8, 2021 Leave a comment\nМайкъл, който остана на втора позиция на миналото европейско, сега се бори за златото в Морската столица в силна конкуренция. Хърватин и гъркиня водят в IlCA6. В четвъртия пореден ден на Европейското първенство Варна продължава да предоставя великолепни условия за ветроходство. 20 възла вятър и големи вълни отново повториха своя живописен сценарий за състезателите. Условията…\nЗаключителни тренировки във Варна по програмата „Тенисът – спорт за всички“\nНа кортовете ТК „Тича“ във Варна се проведоха заключителните тренировки по програмата „Тенисът спорт за всички“ на ММС и БФТ. Благодарение на безплатната програма 25 деца придобиха тенис умения и знания, в продължение на три месеца. Децата усвоиха основите на играта тенис, научиха се да работят в екип и да прилагат принципа на честната игра, както…


Община Стара Загора изпълнява проекти за 15 млн. лв., финансирани от европейските програми - ТПП - Стара Загора\nСъбития Община Стара Загора изпълнява проекти за 15 млн. лв., финансирани от европейските програми\nОбщина Стара Загора изпълнява проекти за 15 млн. лв., финансирани от европейските програми\nПонеделник, 05 октомври 2009 г., 19:36\nОбщина Стара Загора е разработила проекти, с които е кандидатствала за европейско финансиране, за близо над 90 млн. лв. Спечелената сума по такива проекти до момента е около 30 млн. лв. и реално се изпълняват проекти за 15 млн. лв, каза кметът на община Стара Загора проф. Светлин Танчев. Той поясни, че вниманието се насочва към Оперативна програма „Регионално развитие”.\n„Не е важно да се разработват много на брой проекти или много обемни проекти. Важно е как се управляват тези проекти. Ако те не могат да бъдат управлявани правилно - това е нож с две остриета. Община Стара Загора държи много за това да води, да управлява правилно проектите”, каза още проф. Танчев, цитиран от eurofunds.bg. Той обясни, че като цяло най-голям е интересът за разработване на проекти за инфраструктура, но не само. „Ние имаме един проект в сферата на образованието, който включва реконструкция, саниране и оборудване на училища, детски градини, детски яли. Имаме един проект свързан с Театър „Гео Милев” и летния театър в града”, каза още кметът на Стара Загора.


Елегантен мъжки часовник - Megir » Ognenel България - Вашият Онлайн Магазин!\nЕлегантен мъжки часовник – Megir\nПредставяме ви нашият нов изключително тузарски мъжки часовник с кварцов механизъм. Спортно-елегантен часовник, подходящ за специално събитие като бал, сватба или просто купон.\nЧасовникът е богат на функции, като всичко което виждате на снимката си работи. Трите малки циферблата засичат отделно минути, секунди, както и 24 часа в денонощието. Датата също функционира, като се настройва от коронката на часовника. Часовникът има и два бутона за настройка на малките циферблати. Този горе служи за спиране и стартиране на стрелките, а другият долу под коронката е за връщане на стрелките в първоначалната позиция.\nСтрелките на часовника са луминисцентни и светят в тъмното. Стъклото на часовника е издръжливо на драскане. Водоустойчивост на часовника 3АТМ. – Издръжлив е на пръски вода и дъжд! Не издържа под налягане!\nТежи 137 грама, размери както следва: Диаметър на корпуса 4.5 см., дължина на каишката 25 см., широчина на каишката 1.8 см.\nИзпраща се с опция за преглед. Виждате го на място и тогава си преценяте дали да го закупите!\nколичество за Елегантен мъжки часовник - Megir\nКод: megir1 Категории: Мъжки Часовници, Часовници\nЗлатист мъжки часовник – Gold Prestige\nСтоманен мъжки M-Force часовник


106 сирийци са задържани на българо-турската граница - Вестник Утро\n106 сирийци са задържани на българо-турската граница\nБългария | От: МВР | 8 ноември 2013, 14:47 | коментара\nЗа последното денонощие на българо-турската граница служители на ГД "Гранична полиция" са установили общо 180 лица. От тях 106 са сирийски граждани, съобщиха от МВР.\nОт агенцията са предприети действия за ускоряване на процедурите за предоставяне на статут или закрила. Основен проблем в работата РДГП – Елхово е невъзможността за своевременно настаняване на лица с изтекли заповеди за задържане в транзитните центрове на Държавна агенция по бежанците. Командировани са служители за усилване охраната на държавната граница, за охраната и съпровождането на задържаните лица, за обработка на документите и полицейска регистрация.\nПродължава оглеждането и търсенето на подходящ сграден фонд за първоначално приемане и настаняване. Със съдействието на Българския Червен кръст е активиран кратък номер 1466 на трите мобилни оператори, като с един sms всеки може да дари 1 лев. Дарение може да се направи и онлайн на сайта на БЧК. Събраните средства ще бъдат насочени към Националния оперативен щаб. С тях ще се открият хранителни пунктове, за да може поне веднъж на ден бежанците да получават топла храна. Екипи от медицински специалисти извършват медицинското обслужване в пунктовете за първичен прием на бежанци. Към момента няма риск от усложняване на епидемиологичната обстановка.\nВ Министерския съвет е внесен изготвения План за овладяване на кризата, възникнала вследствие на масовото навлизане на лица, търсещи закрила на територията на Р България. Европейската служба за подкрепа в областта на убежището ще окаже експертна и организационна помощ на България по процедурите и управлението на местата за прием на търсещите закрила.


Как ще посрещнете Христа? - Поучителни истории от Учителя - Порталът към съзнателен живот\nДънов, Петър Константинов.\nСила и Живот. Четвърта серия.\nПърво фототипно издание.\n317 с. ISBN 954-9589-50-1.\nДата на първоначално въвеждане: 04.02.2010 г., 20:58 ч.\nТуй е в първата епоха, през време на римската империя, в едно царство в Мала Азия, някой светия се е подвизавал: 20 години живял като отшелник, самотен. Искал да има някое видение: да му се изяви Христос. Хората отивали при него, Христос не се явявал. Молил се той:\n„Господи, яви ми се или по един, или по друг начин, искам да те видя“.\nМолил се, плакал; молил се, плакал. И така в плача си се върнал в колибата си и казал:\n„Работих 20 години, и Христос не ми се яви“.\nНо вечерта – към залязване, идва една мома.\n„Ха – ще кажете вие, – виждаме вече мисълта ви – пак една мома.“ Мома е, но вие не знаете каква мома, „Христос ще му се изяви“. Нали?\nПриближава се отдалече, вижда този светия, че иде една женска фигура, че се приближава една жена:\n„Ей, Господи, това ли намери да ми пратиш?“\nНо като се приближила фигурата, той вижда, че лицето ѝ е само скули, тя страдала от проказа. В него се явява едно колебание: да я приеме ли, или не. Ако беше красива, хубава, стройна, с ония хубави очи – изкушение щеше да бъде – дяволът ще дойде.\nЩе кажете: „Светия и хубава мома на едно място, в една стая да живеят, втасахме я!“ А с тази прокажена мома Господ го изпитва. Той може да се зарази. Какво ще кажат хората?\nНо той казва на себе си: „Тази моя сестра, ще я приема“.\n– „Ела, сестро, при мене.“\nВзима я той, прегръща я, целува я, въвежда я в колибата си, стопля бърже вода, измива ѝ краката, нагощава я, нахранва я добре, отстъпва ѝ леглото си и цяла нощ бдял и плакал над нея и си казвал: „Какви мъчнотии е имала тя“. На сутринта, като погледнал на нея, видял Христа в тази мома, и моментално тя се изгубила.


Парламентът реши да бъде създаден регистър на частните | Банкеръ\nНародното събрание реши окончателно да бъде създаден регистър на частните линейки. Те няма да могат да имитират колите на спешната помощ, записаха депутатите в промените на закона за автомобилните превози.\nОтхвърлено беше предложението на НФСБ само болни или ранени да бъдат превозвани при определен режим.\nСред поправките между първо и второ четене „Обединени патриоти“ искаха да въведат текст, с който само болни или ранени лица да бъдат превозвани при специален режим.\nОпозицията беше категорично против и призова законопроектът да бъде отхвърлен.\n„Как точно ще засегне инкриминирането на тези така наречени „копърки-линейки“. Ще приемем един ред сложен за регистрация, лицензи. Ако ти не отговаряш на една точка, ставаш ли линейка-копърка, носиш ли наказателна отговорност, конфискува ли ти се имуществото? Създаваме ли една предпоставка, за да създадем един голям хаос, защото искаме да угодим в 12 без 5 на някого днес. Защо толкова важна разпоредба не се подлага на общо обсъждане?“, попита депутатът от ДПС Халил Летифов, който е председател на транспортната комисия.\nГеорги Свиленски от БСП каза, че поправките са лобистки и също поиска текстът да бъде отхвърлен. „Защото мандатът приключва, защото има поети ангажименти и защото някой трябва да довърши това, което е започнал. Призовавам ви, колеги, нека в последните дни наистина да станем на нивото на отговорността, която очакват от нас българските граждани. Не подкрепяйте този законопроект. Министерството на транспорта работи по решаването на въпроса“, каза той.\nЛидерът на НФСБ Валери Симеонов се обиди на изказванията на опозицията и защити промените с аргумента, че те са единствено в интерес на хората.\n„Естествено, че става въпрос за лобизъм, но този лобизъм е в полза на тези хора, които имат нужда от спешна помощ и чийто живот се поставя под риск, включително инвалиди, включително възрастни хора. Добре би било колегите, които говорят за лобизъм, да назоват за кои фирми става въпрос. Аз съм вносител на този законопроект и мен това изключително дълбоко ме обижда. Никой досега не си е позволил да ме обижда в лобизъм“, изтъкна той.\nОкончателно в регистъра ще влизат всички частни линейки. Те ще се обозначават по определен начин, различен от този, който ползват Центровете за спешна медицинска помощ.\nчетвъртък, 04. март 2021 - 13:41\nВихрещият се популизъм не е в помощ на парламентаризма


130 зрелостници получиха ключа на община Козлодуй Козлодуй ВРАЦА ДНЕС\n130 зрелостници получиха ключа на община Козлодуй\nВ периода от 24 до 26 юни 2020 г. всички средни училища на територията на община Козлодуй и Професионалната гимназия по ядрена енергетика „Игор Курчатов” изпратиха своите зрелостници.\nВече четвърта година от името на кмета на община Козлодуй, г-жа Маринела Николова, на абитуриентите се връчват ключове, които са умалено копие на ключа на община Козлодуй. 130 зрелостници получиха посланието на кмета да се завърнат в общината, където винаги са добре дошли.\nКметът Маринела Николова и председателят на Общински съвет Николинка Тодорова отправиха към успешно завършилите средно образование поздравителен адрес, с който им пожелаха здраве, сполука и щастливо бъдеще.\nНачало / ОБЩИНИ / КОЗЛОДУЙ / 130 зрелостници получиха ключа на община Козлодуй


Кожата е най-големият орган в човешкото тяло. Тя притежава много безценни качества, но основното е да предпазва тялото от механични въздействия като се разтяга. Разтегливостта й се обуславя от съдържащите се в нея протеини - еластин и колаген. Понякога обаче по някаква причина разтягането на кожата става много бързо, надхвърля капацитета й и тя се нацепва. В тези случаи нормалното производство на колаген и еластин- протеините, които изграждат съединителната тъкан в кожата, се нарушава. Тогава се получават стриите...\nSummer Food Fest акостира на Морска гара, Варна\nМорска гара Варна посреща първия Summer Food Fest. От юли до септември Черноморското пристанище се превръща в зона за незабравимо забавление в комбинация с апетитен асортимент от храни през летния сезон. Посетителите на летния фестивал ще могат да се насладят на разнообразно меню и да опитат авторски предложения, морска храна и съвременна стрийт кухня. От бавно готвено на дървени въглища барбекю и авторска скара, през автентична пица по италианска рецепта, отлично селектирани картофки и рибни деликатеси с неповторим вкус, до микс от съвременни...\nДете на 1 година и трима медици сред нoвите заразени с Covid-19 във Варна\nДете на 1 годинка и трима медици са сред новите 16 заразени с коронавирус във Варна, съобщават от Регионалната здравна инспекция в града за Moreto.net. Останалите 12 души са лица на възраст от 17 до 59 години. От положителните лица два случая са в семейства, останалите са с дифузно разпространение, допълват от РЗИ. 19 са хоспитализираните лица в града. С леки симптоми или без симптоми са 172 души, които са под медицинско наблюдение в домовете им. Общо за област Варна...\nГлавен данъчен инспектор от ТД на НАП-Варна е задържан за подкуп от 10 хил. лв., съобщиха от полицията за Moreto.net. В рамките на проведена от служители на сектор „Противодействие на икономическата престъпност в ОДМВР-Русе е задържан 50-годишен мъж от Варна, се посочва в съобщението. Според първоначалните данни, в качеството си на главен данъчен инспектор в отдел „Ревизии“ към ТДНАП – Варна, той е поискал подкуп в размер на 10 000 лева във връзка с извършвана данъчна ревизия...\nШофьор отнесе глоба за неправилно паркиране във Варна, но без да е стъпвал в града. Фишът пристигнал по пощата, а от него мъжът изненадващо разбрал, че е посетил морската ни столица. Собственикът на колата твърди, че няколко свидетели могат да докажат, че по време на нарушението е бил на гости на тъща си в Русе. Венцислав Туджарски получава глоба за неправилно паркиране на 25 май във Варна. Той твърди, че не е стъпвал в града от 32 години. В началото на юни мъжът получава фиша...\nКиселото мляко е предпазило българите от коронавируса, сочи ново проучване, публикувано в списанието „Clinical and Translational Allergy“, изследващо връзката между смъртността от вируса и хранителните навици на отделни нации. Според учените онези, които консумират много кисело мляко или кефир, като Гърция, България и Турция, са регистрирали ниска смъртност от COVID-19. Осен ферментиралите млечни продукти, експертите смятат, че и храните, съдържащи прясно и кисело зеле,...\nМорска гара Варна посреща първия Summer Food Fest. От юли до септември Черноморското пристанище се превръща в зона за незабравимо забавление в комбинация с апетитен асортимент от храни през летния сезон. Посетителите на летния фестивал ще могат да се насладят на разнообразно меню и да опитат авторски предложения, морска храна и съвременна стрийт кухня. От бавно готвено на дървени въглища барбекю и авторска скара, през автентична пица по италианска рецепта, отлично селектирани...\nБез нарушители сред 415 проверени под карантина във Варненско\nНад 100 арестувани след протест срещу Путин в Москва (видео)\nСлед снимките - пуснаха видео от празната спалня на Борисов\nКак протича седмият ден от учението "Бриз 2020" (снимки)\n„Галъп”: 58% от българите искат оставката на правителството, 32% са против


Поискахме в 46-ото НС закриване на специализираните съд и прокуратура и комисия “Росенец” | Демократична България\nПоискахме в 46-ото НС закриване на специализираните съд и прокуратура и комисия “Росенец”\n„Демократична България“ поиска и от 46-ото Народно събрание закриване на специализираните съдилища и прокуратури. Това се предвижда в законопроект за промени в Закона за съдебната власт, който обединението внесе в първия ден от работата на новия парламент. Обединението внесе и проект за създаване на анкетна комисия за “Росенец”.\nВносители на промените в Закона за съдебната власт са Христо Иванов, Атанас Атанасов, Атанас Славов, Борислав Сандов и Надежда Йорданова. Проектът бе част от пакета законопроекти, който “Демократична България” предложи и в 45-ото Народно събрание, но не стигна до пленарна зала, а мина само първо четене в правната комисия.\nИскане за анкетна комисия “Росенец”


Жените са шампиони по четене - Мъжете са писатели, а жените -...\nЖените са шампиони по четене Влез през Facebook\nПрочетена: 520 пъти\nЖените са шампиони по четене\nЗамисляли ли сте се някога колко често разговаряте с вашя приятел за книги? Не, не говорим за компютърни и автомобилни наръчници, а за художествена литература. Рядко, нали?!\nСпоред последни проучвания се оказва, че жените са много по-страстни читатели от мъжете. Дамите са тези, които следят повече новите заглавия, посещават библиотеките или си разменят четива със свои приятелки.\nУчените обособяват две групи. Едната са така наречените „Page turner” или книжни маниаци, които трудно се разделят дори по време на сън с поредното си четиво. В нея жените гордо водят с 48 % срещу 26% за мъжете. Във втората- „Slow worn” (тези, които достигат до финала на едва 2 книги годишно), победители са господата с 32% на 18% за нежния пол.\nСтранният парадокс е, че мъжете все още доминират над жените писатели. Отговорът можем да потърсим във факта, че мъжът, който чете, има ниско самочувствие. Или поне така смятат психолозите. Мачовците пък намират това занимание за недостойно. Може би за това преди време един от секс символите на Формула 1- Фернандо Алонсо, заяви гордо, че не е прочел нито една книга през целия живот. Който е слаб в главата, е силен в краката!\nНие обаче съвсем не бихме се съгласили с тях. Дори бихме казали: „Много се лъжете, ако си мислите, че големият номер на вашите обувки, силните ви ръце и чаровна усмивка, са достатъчен! Ако искате да ни впечетлите - препоръчайте ни книга”.\nА писателят Йън Макюън го е казал много точно: „Когато жените спрат да четат, зачи романът е умрял!”.\n09:00 | 28.06.2011\nКоментари към "Жените са шампиони по четене":


Грим тенденции пролет/лято 2016 - Мода и козметика - Съвети и тенденции - Edna.bg\nСнимка: Sonia Rykiel, Oscar de la Renta, Balmain\nГримьорите залагат на акцентите за новите тенденции в макиажа. Подчертават погледа със синя очна линия, бронзови сенки, брокатен грим или ефектна спирала за очи, или акцентират върху страстно червени устни. Основата за лице е нежна, едва забележима, за естествено излъчване.\nИграта с очите е в центъра на красотата през новия пролетно-летен сезон. Синьото във светлите и ярките му нюанси е най-предпочитаният цвят в грима за очи. Конкурира го единствено бронзовото, но по-скоро като по-деликатна алтернатива на примамливото синьо.\nБлестящият брокат и култовата спирала са другите актуални тенденции в очния грим.\nУстните са бледи, в естествени тонове, когато акцентът е върху погледа. И обратното, когато са дръзко червени, тогава очите са в натурални нюанси.\nТоп 5 тенденции в грима за пролет/лято 2016:\n• Синьо вълшебство\n• Бронзов шик\n• Блестяща магия\n• Култ към спиралата\n• Страстни устни\nБезспорно, най-силният тренд за пролет/лято 2016. Най-актуален е тюркоазът, следван от един от цветовете на 2016-а – serenity (ведро синьо). Синият поглед може да бъде постигнат с очна линия, молив или сенки за очи, според желания ефект.\nАко не сте почитателки на синьото или просто за моментите, в които си почивате от него, заложете на бронзовия цвят. Идеално подчертава светлите очи и придава искра на тъмните.\nЩастливи моменти за блясък в очите и брокатен грим за още по-светещ поглед. Добрата новина е, че не трябва да го пазите за специални случаи, защото както при дрехите и аксесоарите, блясъкът влиза в ежедневието и при грима.\nКулт към спиралата\nСпиралата за очи притежава уникалното свойство да променя визията. През пролет/лято 2016 е издигната в култ, така че в никакъв случай не я забравяйте. Цветна, черна, с блестящи частици, направете погледа си омагьосващ с ефектна спирала за очи.\nЯрко червено за страстни устни и бордо за вамп ефект. Вие избирате, но ярко червените устни са по-актуални. Латино модата, която е топ тренд за сезона при дрехите, няма как да не повлияе и на грима.\nА сега да надникнем в пролетните колекции грим на някои от водещите марки:\nChanel L.A. Sunrise – пролетна колекция грим 2016\nГрим студиото на Chanel тази пролет създава ярки цветове в унисон с калифорнийското утро.\nПанделките на Sunkiss Ribbon се преплитат в палитра от розово, като подчертават скулите в ярка свежест. Сенките Les 4 ombres в комбинация с Бевърли Хилс правят очите искрящи и игриви. Устните експлоадират с помощта на Rouge Coco Shine. Продуктът Sunkiss Ribbon разпръсква светлината и придава ефект на естeствен блясък на тена. Очите са в синьо със загатнати лилави отражения и тюркоаз.\nОт сенките до спиралата, цветовете преливат от свежест и яркост. Устните са в ярко розово и енергично оранжево, придаващи магнетична усмивка. Ноктите са в глазирано синьо-лилаво.\nDior Glowing Gardens – пролетна колекция грим 2016\nВ хармония със сезона, колекцията Glowing Gardens представя жизнения чар и пролетната светлина на градина, избухнала в цвят.\nМолив за повече дързост - Diorshow Colour & Contour. Палитрите 5 Couleurs Glowing Gardens, ружът Diorblush Glowing Gardens носяъ обещанието на пролетта за безгрижен цвят. Вдъхновен от калиграфията, моливът за очи Diorshow Pro Liner се обновява тази пролет с пурпурно сив цвят "заявка".\nДа удължава, дефинира и уплътнява миглите - мисията на спиралата Dior Addict It Lash. Сега тя се завръща с интензивен и блестящ платинен цвят, който разпръсква перлен блясък. Елегантния цветен букет се завършва с червилото Rouge Dior и серия лакове Dior Vernis, която отпразнува сезона на жизненото безвремие.\nPupa Dot Shock – пролетна колекция грим 2016\nПалитра сенки за очи Dot Shock 5 Eyeshadow Palette Liquid Powder Effect. Очна линия Vamp Stylo Liner Eyeliner Marker. Гланц за устни Dot Shock Balmy Gloss Balm Effect Shiny. Червило Miss Pupa Ultra Brilliant Lipstick. Руж Dot Shock Blush Multicolour Pearl Blush closed. Лак за нокти Lasting Coolor Velvet Matt Nail Polish.


Ухов и Рибаков изравниха най-доброто постижение в света в скока на височина - Лека атлетика - Sportal.bg\nУхов и Рибаков изравниха най-доброто постижение в света в скока на височина\n26 юли 2009 | 16:03\nЕвропейският шампион от Торино`2009 Иван Ухов и бронзовият медалист от олимпийските игри в Пекин`2008 Ярослав Рибаков изравниха най-доброто постижение в света за сезона в скока на височина, след като преодоляха по 2.35 метра на националния шампионат на Русия в Чебоксари вчера. Ухов обаче зае първото място, тъй като се справи с височината от първи опит, докато Рибаков преодоля 2.35 метра в третия си опит. С постиженията си руснаците изравниха върховия резултат в света за сезона в скока на височина на американеца Андра Менсън, който постигна тази височина през април. Трети на шампионата в Чебоксари завърши Андрей Терешин с личен рекорд на открито от 2.33 метра.\nВ хвърлянето на копие при жените сребърната медалистка от олимпийските игри в Пекин`2008 Мария Абакумова изненадващо остана втора, след като бе победена от Валерия Забрушкова. Шампионката регистрира най-добър опит в състезанието от 61.90 метра, а Абакумова завърши втора с 60.72 м.\nВ същата дисциплина при мъжете надпреварата отново беше много интересна. 36-годишният Сергей Макаров, световен шампион през 2003 година и носител на два бронзови олимпийски медала, победи 10 години по-младия си съперник Иля Коротков. Макаров спечели първото място с резултат 84.24 м срещу 83.24 м за Коротков. Александър Иванов стигна до бронзовото отличие с 82.40 м.\nВ сектора за овчарски скок при жените в отсъствието на голямата звезда Елена Исинбаева шампионската титла извоюва европейската шампионка в зала от Торино`2009 Юлия Голубчикова с 4.65 м. Втора завърши Анастасия Шведова с 4.60 м, а трета се нареди Татяна Полнова с 4.50 м.\nШампионка от "Павел Павлов" шокира с 15.14 м в тройния скок\nредактор - отдел "Спорт" Прочетена 1684


Принципи при измислянето на заглавия - GameDev BG\nПринципи при измислянето на заглавия\nМнение от ikolev » 28 юли 2005 17:08\nЕдин приятел се опитва да измисли заглавие за сборник от фентъзи разкази. Който при това ще се превежда и представя и на английски, не само на български. Опитваме се да му помогнем, но виждаме че хич не е лесно и че не сме наясно с тая наука. Предполагам че най-добре е да се намеси западен издател, но не познаваме такива.\nПомислих си че това касае и игрите, та рекох да проверя дали някой тук не разбира от тия неща. Как се измислят заглавия на игри, така че да се харесат на "хората от маркетинга"? То е ясно че в крайна сметка издателят (или неговите хора по маркетинг) слага заглавие на играта, но предполагам че авторите не обичат да им се сменят заглавията, затова се опитват предварително да измислят такива дето да се харесат и на издателя.\nТъй като гледам, фентъзи заглавията следват строго определени рамки. Трябва да са кратки, звучни, и задължително да съдържат 1-2 "фентъзи" думи. Разбирам смисъла на тази тактика, но се чудя дали не е по-добре да се опиташ да привлечеш внимание с нещо по-нестандартно? Особено ако нямаш издател и смяташ да продаваш сам по интернет?\nВ моя случай става дума за българско фентъзи, та авторът си мисли че вкарването на някоя напълно непозната дума, зад която явно се крие митично същество (примерно, "караконджул", макар че не е това, а нещо по-малко стряскащо за английския слух ) ще привлече внимание. Аз обаче имам някакъв спомен че използването на непознати труднопроизносими думи, дори да носят някаква загадка, не се смята за добра маркетингова тактика, поне в Щатите. Как мислите?\nМнение от bugicha » 28 юли 2005 18:24\nНа Достоевски гръмки заглавия каква работа биха му свършили? Та той е Достоевски! Ако за заглавие се изхаби време равно на телия текст , какво би излязло от това?\nМнение от YE » 28 юли 2005 19:24\nМоя опит в измислянето на заглавия изглежда така: мислиш, мислиш, мислиш, измислиш нещо калпаво, после издателя каже "глупости, оставете тая работа на професионалистите" и наложи нещо още по-калпаво.\nНо злощастия като "Supreme Commander" показват и че на големите им се случват такива неща\nА за книгата... леко нестандартно да. Непроизносимо и неправонаписваемо не. Представи си двама американци, говорят си на обяд, единия вика "страшна книга прочетох, Return of the Karacondjolls", другия "бре-бре", и като се върне от обяд тича в Google, пише "return of the carakonjows" и твоя човек е с едно продадено копие назад. Или дори американец А да води рекламата по ICQ, пак е много вероятно да misspell-не.\nМнение от ikolev » 28 юли 2005 21:45\nБе да ви кажа на Достоевски заглавията хич не са случайни... как звучи само, "Престъпление и наказание"... Но тогава май не са мислели толкова за тия неща, маркетинга не е бил набрал още такава сила.\nДа, "Supreme Commander" наистина е комично, напомня Седморката на Блейк ( "Supreme Commander Travis" ). Освен това наистина често не разбирам смените на заглавията които правят издателите (каква е разликата между "The Druid King" и "Celtic Kings"?), но сигурно си имат причини. Преди време бях чел че заглавието е от голямо значение, някой беше развил тезата че примерно име като "Max Payne" е просто предопределено да бъде победител, и беше изброил причините. Гледам че момчетата от Remedy здраво са се хванали за печелившата формула, та чак изглежда смешно... "Alan Wake", хехе. "Serious Sam" също звучи доста подходящо за американци, май.\nИ за правописа си прав, разбира се. Затова и аз си мисля че трябва да се избягват непознати думи. Значи ще трябва да се привлича вниманието с познати...\nМнение от gemicha » 29 юли 2005 02:27\nТова със заглавията е голяма индустрия. Четох, че някаква агенция е взела $250000 за името на новия модел на автомобилния гигант X.\nТака, че по-добре да си направи списък с примерно 10-15 и хората около него да направят оценка 1-10 за всяко. И така. Ще има фаворит, който на него няма да му хареса, но с времето ще свикне\nМнение от YE » 29 юли 2005 08:46\nДа ти обясня за Druid King vs. Celtic Kings поне да ти стане ясно The Druid King е филм, играта щеше да е лиценз по него... когато играта престана да бъде лиценз по него, името трябваше да се смени.\nНаправо ни хареса, защото предното предложение на издателите, от което ни отърва само едноименна аркадна игричка отпреди десет години, беше Mystic Warrior...\nМнение от YE » 29 юли 2005 12:24\nВсъщност, като се замисля, Total Annihilation е същата боза като Supreme Commander, само дето сме го чували вече 10000 пъти и не ни прави впечатление.\nМнение от pdimov » 29 юли 2005 14:35\nНа Крис Тейлър всичките му имена са от този дол дренки, Dungeon Siege, страхотия. Mystic Warrior е по-добро даже. Има мистика някак си.\nМнение от Silmaril » 23 дек 2005 12:43\nКолко стара е тази тема...\nikolev, как се развиха нещата? Публикува ли се сборника? С какво име?\nМнение от ikolev » 23 дек 2005 18:28\nПубликува се, малко нестандартно - безплатно в Интернет. Макар че има вероятност и за книжно издание в недалечно бъдеще.\nСмятах да публикувам тук информация за въпросния сайт след Нова Година, когато авторката се кани да го превърне от сборник свои разкази в сайт за представяне на млади български фантасти, т.е. да добави нови текстове, внимателно подбрани.\nНо не пречи засега да се запознаете и с нейните, които са си доста добри.\nМнение от Silmaril » 24 дек 2005 00:39\nдамм.. виждам че заглавието е "Легенди за стражите на Трите Порти"\nзвучи интересно. Като имам време тия дни ще попро4ета и ще коментирам.\nА пък ти наистина можеш да направиш едно офицялно предствяне


Палачинки от пащърнак и чоризо с рецепта labneh с бергамот, мед и тиквени семки - Нови рецепти - 2022\nВкусна рецепта за пикантни палачинки за всеки, който завърши с произволен набор от корени, които са видели по -добри дни; това е идеалният начин да съживите зеленчуците и да ги подредите. Бих го сдвоил с обикновени прости неща, така че ароматът да не се обърка. Ако нямате labneh, използвайте creme fraiche за това или плътно гръцко кисело мляко.\n1 бял лук, тънко нарязан\n4 до 5 малки пащърнак, настъргани на едро\n1/4 пръстен чоризо, нарязан на малки кубчета\n15 г пълнозърнесто брашно\n4 супени лъжици labneh\nкората на 1 бергамотов лимон\nсмесени листа от салата\n1 шепа грозде, нарязано\n1 щедро орехово масло от лешници\n1 супена лъжица лимонов сок от бергамот\nМетодПодготовка: 25 минути ›Готвене: 25 минути› Допълнително време: 15 минути почивка ›Готово за: 1 час 5 минути\nЗагрейте тиган, добавете олио и внимателно запържете лука. Когато започне да омеква добавете настъргания пащърнак. Преместете го, но не непрекъснато, така че пащърнакът да има шанс да се карамелизира. След приблизително 10 минути добавете парчетата чоризо, градински чай, червен пипер, кимион и голяма щипка сол (това е щипка с три пръста). Комбинирайте всичко и запържете още няколко минути.\nПрехвърлете съдържанието на тигана в купа за смесване. Разбийте яйцата в сместа, подправете с черен пипер и сол и сгънете яйцата. Добавете брашното и го сгънете бързо с възможно най -малко разбърквания, за да поддържа сместа лека. Оставете да почине за 15 до 30 минути.\nМеждувременно препечете тиквените семки в сух тиган на слаб огън за 5 минути или докато леко покафенеят. Вземете 4 супени лъжици labneh и добавете лимоновата кора и меда. Комбинирайте с вилица и тя трябва да стане по -лека и кремообразна. Поръсете с тиквените семки.\nСалатата е проста и свежа. Комбинирайте листата и гроздето, след това поръсете с лешниково масло, оцет и лимонов сок и разбъркайте заедно.\nЗа палачинките загрейте около 10 г масло в тиган на слаб огън. Добавете приблизително 2 супени лъжици тесто за всяка палачинка. Дръжте ги под око и поддържайте топлината ниска до умерена. Моята се нуждаеше от 3 минути от всяка страна, но това ще зависи от дебелината.\nСервирайте палачинки върху салатата с голяма лъжица от labneh.\nМед и овесена торта с кайсии\nОвесът дава приятна ронлива текстура, докато медът помага за задържане на влагата поради своите хигроскопични свойства.\nЗа привкус на допълнителна доброта е добавено малко ленено брашно за аромат, както и доза Омега 3.\nАко нямате под ръка сушени кайсии, други сушени плодове биха действали също толкова добре, като султани, сини сливи или дори ананас.\n75 г самовдигащо се брашно\n25 г ленено брашно\n85 г сушени кайсии, нарязани на едро\n2 средни яйца, разбити до пяна\n2 супени лъжици смес за поръсване на семена (съдържаща тиква, слънчоглед, сусам и ленено семе)\nЗа да изтеглите карта с рецепти за печат, просто щракнете върху иконата.\nЗагрейте фурната до 180C / газ 4.\nНамажете малка форма за хляб (с размери приблизително 20 см дължина x 10 см ширина x 5 см дълбочина) с масло и подредете с незалепваща пергаментна хартия.\nРазтопете заедно меда и маслото, след това разбъркайте овеса, оставете настрана.\nВ голяма купа комбинирайте саморастящото брашно, лененото брашно, кафявата захар, солта и бакпулвера.\nСложете сместа от овес, масло и мед заедно с разбитите яйца и разбъркайте внимателно, докато не останат сухи съставки.\nСложете лъжица във формата за хляб и я загладете върху тестото за торта, за да се изравни.\nПоръсете равномерно със семената и захарта Демерара и печете в центъра на фурната за 40-45 минути или докато коктейлна пръчка, поставена в центъра на тортата, излезе чиста.\nОставете да се охлади във формата за 5 минути, преди да се включи върху решетка, за да се охлади допълнително.\nХРАНИ В СЕЗОН\nВижте кои храни са през сезона и в най -добрия случай, като използвате нашите водач\nМного лимонена торта с лимон\nОт Даяна Хенри в The Sunday Telegraph Даяна Хенри в The Sunday Telegraph от Даяна Хенри\nКатегории: Торти, големи глазури и пълнежи Следобеден чай Десерт Вечери/забавления\nСъставки: лимони гранулирана захар яйца обикновено брашно заквасена сметана\nСалата от кафяв ориз в турски стил с Labneh\nТова леко подправено оризово ястие приема своите вкусови оттенъци от турската кухня. Той е орехов на вкус и текстура, напоен със земната топлина на кимион и бахар и приятна сладост от касис и канела.\nСвежестта се доставя от магданоз и мента, които придават яркост на готовото ястие. Наистина е много вкусно, доказвайки, че кафявият ориз не трябва да е скучен.\nLabneh е вид извара, която може лесно да се направи у дома. Просто планирайте предварително, тъй като трябва да се подготвите предишния ден в готовност за източване през нощта.\n300 г кафяв ориз басмати\n40 г касис\nчетвърт чаена лъжичка смлян бахар\nшепа пресен плосък лист магданоз\nПоставете киселото мляко в купа и добавете щипка сол и разбъркайте, за да се разбърка добре. Постелете сито с муселин или тънка чиста кърпа за чай и поставете върху купа. Сложете киселото мляко в ситото, покрито с кърпа, и приберете в хладилника за една нощ. Изхвърлете течността, събрана в купата, и използвайте мекото кремообразно извара, което е останало в кърпата. Можете просто да го поставите в купа или да разточите на отделни топки.\nПърво накиснете ориза в купа със студена вода за половин час, след което отцедете в сито.\nЗа да сварите ориза, първо сварете чайник с вода. Поставете ориза в голям тиган със соса заедно с пръчката канела и касис и залейте с току-що сварената вода, докато стане на сантиметър над нивото на ориза.\nПоставете на котлона и оставете да заври, веднага намалете котлона до най -ниската степен и поставете капак върху тигана. Оставете да се запари леко за 30 минути.\nСложете сварения ориз в купа и покрийте, за да се затопли.\nМеждувременно сложете бадемите в голям тиган на средно силен огън. Гответе 2-3 минути, като ги разклащате и разбърквате, докато леко покафенеят и се препекат. Извадете и оставете настрана.\nЛеко натрошете семената на кимион с помощта на пестик и хоросан.\nДобавете маслото в тигана и когато маслото е горещо, добавете семената от кимион и ги оставете да се запържат за кратко, преди да добавите лука, бахара и солта. Намалете котлона на слаб огън и варете лука за 5 минути, след това добавете чесъна и гответе още 5 минути, докато подправките освободят аромата си и лукът стане златист и мек.\nДобавете луковата смес и бадемите в купата с ориз, заедно с оцета и разкъсайте листата от магданоз и мента. Разбъркайте внимателно с вилица.\nСервирайте в купички заедно с labneh отстрани с лимонова кора, поръсена и завършена с последно изстискване на лимонов сок.\nВижте кои храни са през сезона и най -добре използвайте нашите водач\nФермата Harmony Valley\nОписание: Щавелът е уникално многогодишно растение, което очакваме с нетърпение всяка пролет и е сред първите зеленчуци за сезона. Той принадлежи към семейството на растенията Knotweed, което включва и такива растения като ревен и елда. Листата на киселец имат заострена форма на стрела и са дебели по текстура и яркозелени на цвят с розови стъбла. Ще ’ ще разпознаете киселец по неговия тръпчив и цитрусов аромат, ако хапете суров лист. Той има ярък вкус, който ще привлече вниманието към вашите вкусови рецептори!\nпикада (чесън, мащерка, хлебни трохи, кубчета хляб, лимонова кора)\nбял пипер, млад лук\nмесо от раци, пресен сок от лайм\nпанчета, пашот, яйце, кервил, копър, лук\nмаслини niçoise, твърдо сварени яйца, картофи, репички, краставици, червен лук, билки, дижонски горчичен винегрет\nАспержи, печени във фурната,\nПечене и десерти 113\nОсновни положения 63\nГовеждо и телешко месо 19\nРиби и миди 20\nДивеч и домашни птици 40\nБез глутен 87\nПродукти за овощни градини на Маги 6\nОвнешко и агнешко 6\nПаста и зърнени храни 27\nНа растителна основа 19\nГолямото австралийско печене 6\nЯбълков сайдер 1\nКайсиево сладко 10\nПрах за печене 16\nДафинов лист 27\nГовеждо месо 19\nСода бикарбонат 2\nБрюкселско зеле 1\nБутер тесто за масло 2\nПудра захар 11\nКаволо Нерон 2\nКокосови орехи 4\nКус Кус 5\nТартарен крем 1\nПудра на прах 1\nХраносмилащи се бисквити 1\nСушени кайсии 4\nСушени плодове 5\nЕкстра върджин зехтин 1\nПрясна океанска пъстърва 2\nПрясно смлян бял пипер 1\nЗлатен сироп 1\nГроздова лозова листа 2\nЛедена захар 7\nХвойна Бери 4\nКралска риба 2\nКиви плодове 1\nLabneh с екстра върджин зехтин 1\nМисо Крес 2\nСмесена подправка 3\nНастурциево цвете 1\nИндийско орехче 11\nКравешка опашка 1\nТестени изделия 8\nФъстъчено масло 1\nКрушов сайдер 2\nБоров орех 9\nШам фъстък 2\nОбикновено брашно 10\nКонсервирани маслини Каламата 2\nКонсервиран лимон 1\nСини сливи 6\nТиквени семки 2\nЧервено вино 1\nРозова вода 1\nМорска тученица 1\nМорска сол 2\nСезонни пресни плодове 2\nЗаквасена сметана 5\nПролетен лук 1\nЗвезден анасон 2\nСладък картоф 1\nТаханова паста 3\nНесолено масло 5\nИзвара Vache 2\nЕленско месо 1\nСос Уорчестър 1\nЖълто синапено семе 1\nПалачинки от пащърнак и чоризо с бергамот, мед и тиквени семки labneh рецепта - рецепти\nБързи мини медени чийзкейкове\nПросто не можете да преминете покрай чийзкейк, но за съжаление често им трябват часове, за да стегнат. Кой има време за това, когато влезе в чийзкейк? Тези вкусни с вкус на мед отнемат само 15 минути!\nОтзиви за тестер на рецепти: „Бърз и лесен чийзкейк, който е кадифено гладък и пълен с вкус.“ - Кейти\nНе: Яйце / Ядки\nСъдържа: глутен / млечни продукти\n*Варианти: Може да се направи без глутен\nОбщо време за подготовка 15 минути\nМоже да се замразява\nсладки бисквити - 200 г (*може да използвате GF)\nкрема сирене - 500 г, на кубчета\nсметана - 200 г, чиста\nзахар - 40 g\nванилия - 1 чаена лъжичка, екстракт\nканела - смлян, за поръсване\nПоставете късните бисквити (200 г) и масло (70 г) в купата. Мелница Скорост 8 /10 секунди.\nПрехвърлете сместа равномерно във всяка чиния за сервиране. Натиснете надолу, за да уплътните.\nДобавете нарязаното крема сирене (500 г), чиста сметана (200 г), мед (80 г), захар (40 г) и ванилов екстракт (1 ч.ч.) в купата. Смесват Скорост 6/20 секунди. Изстържете страни.\nРазбъркайте отново Скорост 6 /10 секунди, или докато стане гладка.\nПоставете сместа в торбичка за тръби с голяма звездна дюза.\nНадуйте пълнежа върху основите за бисквити.\nПоръсете всеки с малко смляна канела и сервирайте. Ако желаете, можете да ги оставите в хладилника.\nНаправи си собствен!\n*Направете свои собствени бисквити с късо пиле с класическата рецепта за късо печиво от The Holidays Issue.\nМагическа торта с горещ шоколад\nTasting Table служи истинска редакция. Няма заплащане за игра: Ние препоръчваме само продукти и услуги, които обичаме. Ако прочетете за продукт или услуга на нашия сайт и направите покупка чрез връзките, които предоставяме, може да получим малка комисионна или „партньорска такса“, която използваме, за да компенсираме редакционните си разходи. „Съдържание на партньори“ от нашите рекламодатели не са редакционни препоръки и са ясно маркирани върху всяка публикация или имейл като такива. Щракнете тук за нашата редакционна политика.\nСаксия с чай и бисквита\nПриятелят ми Юри ми даде копие от „Отворената книга за готвене“ на Ottolenghi преди известно време, тъй като той вече притежаваше копие и му беше дадено второ за Коледа. Късмет. (Юри, не съм забравил, че ти дължа вечеря с печено свинско коремче.)\nБях наистина развълнуван от книгата, когато открих, че тя съдържа рецептата за салата от краставици и маково семе, която бях ял в кафене в Лейк Дистрикт миналото лято и се опитвах да намеря онлайн, без да знам какво да търся. Току -що потърсих салата от краставици и изненада, изненадата не можа да намери правилната рецепта. Както и да е, отклоних се. Скоро ще пиша блог за салатата. Междувременно нека да споделя рецептата за оладки от карфиол и кимион с лайм кисело мляко, която направих онази вечер.\nТе бяха наистина добри и доста бързи за изпълнение. Адаптирах оригиналната рецепта на Ottolenghi, тъй като не обичам магданоз и не обичам пържене в много масло. Следващия път определено ще добавя и лют червен пипер, тъй като оладки са сладки от карфиола и тръпчиви от лайм и кисело мляко, но според мен те наистина се нуждаят от малко топлина. Ето моята адаптирана рецепта, в която вече съм включила люти чушки, тъй като съм сигурна, че ще ги направят перфектни.\nОладки от карфиол и кимион с лайм кисело мляко (сервира 4)\n1 малък карфиол (около 320 г), нарязан и нарязан на малки цветчета\n3 супени лъжици нарязан пресен кориандър (кориандър), плюс няколко допълнителни листа за гарниране\n1-2 средни люти чушки, семената се отстраняват и се нарязват на ситно\n4 яйца на свободно отглеждане\n2 супени лъжици ситно нарязан пресен кориандър (кориандър)\nнастъргана кора от една лайм\nЗа соса от кисело мляко комбинирайте киселото мляко, кориандъра, сока от лайм и кората и зехтина в купа и разбъркайте, докато се смесят добре. Подправете на вкус със сол и черен пипер.\nЗа оладки сложете карфиола в тиган с вряща подсолена вода и гответе за около 15 минути. Искате той да стане наистина мек, така че да се разпадне, когато го добавите по -късно към тестото.\nВ купа разбийте заедно брашното, кориандъра, чесъна, шалота, лютия пипер, яйцата, кимиона, канелата и куркумата, докато получите добре комбинирано и гладко гъсто тесто.\nСлед като карфиолът е сварен, го отцедете и го добавете към тестото. Разбъркайте с вилица, докато цветчетата се разпаднат на малки парченца и всичко се смеси добре.\nЗагрейте малко зехтин в голям тиган. Веднъж гореща лъжица в тестото с голяма лъжица за сервиране (около три супени лъжици на пържене).\nМоят тиган ще побере около четири оладки едновременно.\nПродължавайте да проверявате температурата на маслото. Не искате да стане твърде горещо, за да изгорят оладки.\nЗапържете за около 3-4 минути от всяка страна, до златисто.\nИзвадете от тигана, оставете да се отцеди върху кухненска хартия и сервирайте със соса от кисело мляко и малко салата или ги напълнете в джоба с пита.\nCopyright 2022 \_ Палачинки от пащърнак и чоризо с рецепта labneh с бергамот, мед и тиквени семки...


стари телефони : Скрап Инфо България\nВече има редица начини да се издават нежеланите клетъчни телефони. На някои места ще ги приемат за рециклиране и дори може да ви плащат за тях.\nСега има съвсем нов , иновативен начин да се отървете от този досаден телефон, който заема място в чекмеджето на бюрото ви :\nEcoATM (известен преди като ReMobile ) е разработила ATM – като машина, която ще приеме старите / използват клетъчни телефони. Първо се поставя мобилния телефон ; тогава машината ще инспектира вашия телефон ще изчисли настоящата му стойност; след това , машината съхранява телефона във вътрешен съд и ще ви издаде талон , подарък или карта . Талони и подаръчни карти, се издават за магазина на машината където се намира ;. Ако по някаква причина , вашият телефон не струва почти нищо , машината все още може да ви издаде безплатен подарък (като нов водоустойчив телефон в случая ) .\nПървоначалното изпитване на машината EcoATM е в Омаха , Небраска ! Само първия ден машината е получила 23 телефони , а на втория ден – включително и чисто нов BlackBerry Curve ! С успеха на първия манш , повече машини ще бъдат инсталирани в Сан Диего , щата Тексас , Върмонт и Вашингтон .\nПомислете за статистиката : 3 тона минни отпадъци отива в правенето на един телефон ; и 75 000 тона от телефонни компоненти ( като живак , кадмий и арсен ) се озовават в депата за отпадъци всяка година. Това са доста отпадъци в резултат на джобен размер устройство за комуникация . Докато тези машини са лесно достъпни по света – хората могат да бъдат по-склонни да рециклират своите телефони , особено след като те ще спечелят малко пари в брой или отстъпки в замяна. В края на краищата , това е печеливша ситуация за всички участници .\nЕтикети: scrap, skrap, вторични суровини, електроника за скрап, електронна скрап, стари мобилни телефони, стари телефони


Малина Крумова: Амбицията ни е целият бюджет на оперативните програми да бъде договорен през 2017 г. « Строител | Строител\nИнициативата на Камарата за възстановяване на с. Хитрино показва хуманно и социално отговорно отношение, което се надявам все повече браншови организации да имат\nНа дата: 23.02.2017 | Категория: Интервю | Автор: Теодор Николов | Прочетена: 141\nГ-жо Крумова, европейските фондове не са нов ресор във Вашата работа. Имате дългогодишен опит в сферата. Но какви са Вашите отговорности като вицепремиер?\nОтговарям за същия сектор и теми, за които и в качеството си на директор на Дирекция „Централно координационно звено“ към Министерския съвет. Новото е нивото, което ми позволява да имам по-широк поглед върху всички програми и да поддържам системата. За мен е ключово в този период да се запази приемствеността в нея, както и устойчивостта й, да няма сътресения. Обикновено при смяна на правителства в България най-много страдат системите, които са критични и добре работещи. А в тази на европейските фондове зъбните колелца са добре напаснати, действат активно и интензивно. Затова всяко едно сътресение се усеща на много нива. Така че в настоящата ми позиция за мен е водещо да съхраня системата, като запазя градения с години капацитет в нея. Имаме важна задача – от една страна, на 31 март приключва програмен период 2007 – 2013 г. и трябва да се представят отчети, чието изготвяне никак не е лесно. От друга, имаме отговорността да запазим темпа на подготовка на проектни предложения, на усвояване и на разплащане на средствата. От трета страна, ангажимент са и предварителните условия, поставени от Европейската комисия (ЕК) към страната ни за настоящия програмен период. Отбелязахме напредък по едно от тях – тематичното условие относно риск от бедствия, с което се изпълнява и специфичното условие за „селските райони“. То беше договорено и затворено от страна на ЕК.\nИзключително важно за мен и за целия ми екип е страната ни да гарантира устойчивостта на вече реализирани проекти. Преди дни постъпиха сигнали за нарушения при изпълнението на проект „Доизграждане, реконструкция и рехабилитация на ВиК мрежа – първи етап, и изграждане на ПСОВ – гр. Кнежа“ от 2012 г. Ето защо разпоредих пълна проверка на документацията, касаеща случая. Оказа се, че УО на ОП „Околна среда” неколкократно е давал указания и препоръки на община Кнежа за отстраняване на проблемите и въпреки предприетите действия от страна на общината, проверката за устойчивост на 31.10.2016 г. отново установява, че състоянието на ВиК мрежата е лошо. УО констарира, че влошеното физическо състояние на изпълнената инвестиция представлява нарушение на принципа за устойчивост на резултатите и репутационен риск за Европейския фонд за регионално развитие. И ако общината веднага не предприеме действия за привеждане на инвестицията в добро физическо състояние, УО ще пристъпи към последващи действия и мерки в съответствие с принципите за добро финансово управление на средствата на ЕС. В края на 2016 година бенефициентът уведомява УО, че голяма част от констатираните дефекти по мрежата са отстранени и навлизането на чиста вода в канализацията е преустановено. По отношение постигане параметрите на ПСОВ – общината има сключен договор с акредитирана лаборатория за осъществяване на ежемесечен мониторинг на канализационните води. Данните се проследяват, като същевременно се предприемат мерки за достигане на допустимите показатели. Надявам се, че община Кнежа ще продължи да следи за ненарушаване устойчивостта на резултатите по проекта. И използвам случая да благодаря на жителите на Кнежа за активността, защото целта на всички ни е да използваме предоставените ни средства максимално ефективно и в услуга на хората.\nТози казус обаче повдига един доста сериозен въпрос по отношение на качеството на изпълнението на проектите, които се финансират със средства от ЕС. Устойчивостта е важна за всички инвестиции, извършвани с публични средства, но когато са засегнати европейски финанси, недобросъвестно отношение на изпълнителите може да доведе до връщане на всички пари, платени по проекта. Важно е, от една страна, изпълнителите да спазват всички стандарти и условията на поръчката, но от друга, е важно при нарушение на договора възложителите да си търсят правата и да защитават интересите си.\nКак бихте определили напредъка на България в работата по програмен период 2014 – 2020 г. към момента?\n2015 и 2016 г. бяха изключително активни по отношение на съставянето на правилните условия за изпълнението на оперативните програми в настоящия планов период. Одобрението на програмите се забави поради късния старт на целия програмен период и приемането на законодателния пакет от ЕС. През 2014 – 2020 г. характерното е, че има много делегирани и прилагащи актове на ЕК, както и редица насоки и указания. Те трябваше да бъдат приети, за да се конкретизират правилата, разписани в регламентите. Върху част от указанията все още се работи. Целият обем от нормативната документация и указанията е над 7,5 хил. страници.\nЗа 2015 и 2016 г. ключово беше и приемането на Закона за управление на средствата от Европейските структурни и инвестиционни фондове. На национално ниво той регулира и прави средата по-устойчива, по-предвидима – както за управляващите органи, така и за бенефициентите. Не трябва да отричаме, че когато се приема нов законодателен акт със съвсем различен характер и на съвсем различно ниво от предходните, регулиращи определени обществени отношения, е необходимо известно време на напасване. Управляващите органи трябваше да пригодят правилата, които бяха разработили, към изискванията на Закона и подзаконовата нормативна уредба. Това направи 2016 г. активна по отношение на обявяването на процедури за кандидатстване и предоставяне на безвъзмездна финансова помощ.\nВъпреки факторите, които могат да се третират и като забавящи процесите, сме с добро ниво на договаряне към настоящия момент. Според справка от 17 февруари по всички оперативни програми са сключени контракти на стойност 37% от общия им бюджет. Това е добър процент и в сравнение с резултатите от изпълнението на предходния програмен период в България, и на база напредъка на останалите държави – членки на ЕС.\nДанните показват, че сме започнали и реалното изпълнение на проектите. Изплатените средства по програмите са над 7,6%. Това ми дава убедеността да твърдя, че беше свършена много работа. Да, разбира се – винаги можем да очакваме и искаме повече. По отношение на Програмата за развитие на селските райони договарянето е 17,45% от общия бюджет, реално изплатените средства са 6,62%. Но на фона на всички предизвикателства за страната ни, включително комбинирането на два програмни периода – затварянето на 2007 – 2013 г. и стартирането на настоящия, смятам, че са изпълнени много, много задачи за 2015 и 2016 г.\nКакво се случва с ОП „Наука и образование за интелигентен растеж“ (ОПНОИР)? Наскоро съобщихте, че има забавяне по програмата.\nОПНОИР е една от програмите, които бяха предмет на превантивен одит от страна на ЕК. Проверяващите са установили пропуски в организацията на системата и работата на Управляващия орган, на базата на които са изготвени препоръки. Те бяха комуникирани с българските власти чрез писмо, което стана популярно в медиите, макар че все още не сме виждали одитния доклад.\nПрепоръките идват в правилния момент, защото ни дават възможност да отстраним проблемите и системните пропуски, преди да се представят каквито и да било заявления за плащания пред Комисията. Така няма да се допусне неправомерно платени суми да бъдат представени в ЕК за възстановяване, което ще предотврати бъдещи намалявания на разходите. В същото време според мен този въпрос се политизира прекалено много. Необходимо е да се даде възможност на експертите и на техническите лица да си свършат работата. Това ще стане в активна комуникация с ЕК – както винаги сме работили, защото решението не е еднозначно.\nВ цитираното писмо не е изнесена фактологията, на която Комисията стъпва, за да стигне до съответните заключения. Нейната интерпретация подлежи на дискусия. Засега очакваме да получим доклада и максимално бързо да отстраним допуснатите слабости. Ще направим всичко възможно в рамките на мандата на служебния кабинет да бъде изработен планът за действие, необходим за изпълнение на препоръките. В зависимост от това какви точно са те е възможно въвеждането на мерките да продължи и след изтичане на мандата.\n2016-а бе година на подаване на проекти. Можем ли да очакваме 2017-а да бъде пикова за обявяване на обществени поръчки от страна на бенефициентите?\nЛогиката на процеса показва точно това. Обикновено нашите бенефициенти не се възползват от възможността да обявят обществени поръчки преди подаването на проектните предложения, а чакат тяхното одобрение, за да проведат процедурите. Миналата година бяха подадени над 7 хил. проектни предложения. В изпълнение на всички тях бих очаквала ръст на обявените обществени поръчки във всички сектори. Амбицията на управляващите органи е целият бюджет на програмите да бъде договорен през 2017 г. В момента са сключени контракти за близо 40% от ресурса на програмите, но остават около 60 на сто. Това е тежък процес, който трябва да приключи своевременно – за да не се получава същото, което стана в предходния програмен период: фокусиране на разходване на средства в последните две години.\nЦифрите показват, че сега се движим по-напред. Договарянето и плащанията са двойно по-добри спрямо същия период на 2007 – 2013 г. Това ни дава основание да мислим, че можем да се справим по-ефективно с по-балансирано разходване на средствата в рамките на оставащото време до 2023 г. Практиката и в другите държави членки, и в България показва, че има сериозен ръст на разплащането в първите години след реалното изпълнение на програмите. При нас това са 2017 и 2018 г. После очаквам балансирано разплащане на по-скоро равно ниво и накрая усилията да се фокусират върху отчитане на изпълнените дейности.\nПрезидентът Румен Радев наложи вето върху Закона за концесиите, изготвен от екипа на предишния вицепремиер Томислав Дончев. Според Вас необходимо ли беше спирането на нормативния акт и защо? Възможно ли е това да доведе до забавяне на страната ни да транспонира директивите на ЕС за концесиите и какви биха могли да са последствията?\nЗаконът за концесиите е абсолютно необходим. Предходният беше прекалено консервативен и с дълго прилагане, без да е ревизиран съществено, а старият Закон за публично-частното партньорство (ПЧП) беше ограничен в обхвата и предмета си. И двата не отговаряха на актуалните нужди, защото не даваха възможност за ефективно използване на публичен и частен ресурс за постигане на общи цели. Законът за концесиите е важен не само от гледна точка на спазването на сроковете за транспониране на директивите, но също и за да създаде рамката, която да позволи на бизнеса и публичните органи да работят заедно.\nСчитам, че нормативният акт отразява в пълна степен изискванията на законодателството, но не мога да коментирам какви са били мотивите на президента Румен Радев да наложи вето. Сигурна съм, че той има своите аргументи. Задача на служебния кабинет е да подготви проект на закона, който да бъде внесен в следващото Народно събрание. Към момента ЕК не е стартирала наказателна процедура заради забавяне с въвеждането на директивите, но със сигурност би могла да го направи. Налице е предварителна процедура – част от досъдебната фаза на наказателната. Имаме комуникация с ЕК, обяснили сме каква е ситуацията и се надяваме Комисията да не реши да внесе наказателна процедура. Но това не отменя задължението на страната ни да транспонира директивите.\nВече са готови стандартизираните документи по „ОПОС 2014 – 2020”, които бяха изработени от екипа на програмата и експерти на КСБ. Ще продължите ли работа в тази насока и предстоят ли срещи с браншовите организации по темата?\nСтандартизацията на обществените поръчки е двояк въпрос. Тя е добро решение, дава възможност за минимизиране на различни грешки, които възложители с недостатъчен капацитет и експертиза биха могли да допуснат поради незнание. Тоест елиминира административни пропуски. Но в същото време трябва да се внимава със стандартизацията. Защото тя може да се прилага до определено ниво. Би било доста спекулативно да кажем, че всичко може да се унифицира. Най-малкото защото обществените поръчки се правят, за да се даде цена за нещо специфично. В определена степен всяка една процедура има своята особеност и каквато и стандартизация да се изготви, е необходимо тя да е достатъчно гъвкава, за да отрази тези различия. В противен случай може да се получи обратен ефект. В Закона за обществените поръчки ясно е записано, че критериите за избор на изпълнител, методиката за оценка на офертите трябва да бъдат съобразени с предмета и спецификата на поръчката. Конкретно на въпроса – ние подкрепяме подобен подход и работим в тази посока. Стига това да се случва в активен и конструктивен диалог със съответните браншови организации, заинтересованите лица от бизнеса, тъй като те разполагат с капацитет, както и с опита на своите членове – изпълнители по поръчките. Те могат да кажат какви проблеми и ограничителни условия са срещали, за да съставим механизми да бъдат избегнати в бъдеще.\nСтандартизацията на документите не може да бъде разглеждана като еднократно упражнение. Няма как да се обхванат всички възможности, сектори, предмети и специфики, за да се типизират. Колкото и добър да е един закон – какъвто е настоящият ЗОП, винаги могат да се допуснат изменения, в процеса на работа възникват нови хипотези. Затова виждам унифицирането като постоянен процес, а не като еднократен акт. Започнали сме с „ОПОС 2014 – 2020”, документацията е подробна, стъпва на най-добрите практики. Изключително благодарна съм на КСБ, че участва активно и конструктивно в разработването й, и считам, че говоря и от името на Управляващия орган на ОПОС, както и на целия бранш, ангажиран с ВиК проекти.\nАгенцията по обществени поръчки изготви стандартизирани договорни условия по отношение на трите предмета на обществените поръчки – доставки, услуги и строителство. Има и технически спецификации, свързани с електромобили. Това е процес, който изисква непрекъсната работа.\n43-тото Народно събрание прие промени в Закона за професионалното образование и обучение, с които въведе възможността за дуално обучение. В същото време КСБ отчита недостиг на специализирани кадри и предприема мерки за подготовка на строители. Как биха могли държавата и бизнесът да си сътрудничат в тази посока?\nДуалното обучение създава условия за професионална подготовка на кадри, за която не се изисква непременно висше образование. За големи сектори от обществото това е ефективен механизъм за получаване на ранна заетост, осигуряване на ранни доходи. Така се решава проблемът с младежката заетост и се позволява кадрите да бъдат наети директно от фирмите, които са ги обучавали – разбира се, ако се справят добре. Същевременно се решават и проблеми с липсващи специалисти в определени сектори. Дуалното обучение става в активен диалог между образователната система и бизнеса. Ключово е в случая да има компании, желаещи да приемат в екипите си деца за времето на тяхното обучение в 4-годишния гимназиален курс. Фирмите трябва да обучават и квалифицират младежите. Интересът на бизнеса е водещ.\nДуалното обучение се реализира добре, когато има заинтересовани компании, отчитащи ползите от подобен род инициативи. Тук е ролята на браншовите организации да имат информираща и убеждаваща функция. Когато една организация – като например КСБ, идентифицира недостиг на кадри, дуалното обучение може да бъде един от начините да се подготвят специалисти в средносрочен и дългосрочен план, които след това да захранят нуждите на бизнеса.\nВие сте член на Работната група на високо ниво за опростяване на кохезионната политика към ЕК. Разкажете повече за нейната дейност.\nРаботната група е изготвила седем тематични препоръки. Те са публикувани в интернет портала на ЕК за опростяването (https://ec.europa.eu/futurium/en/simplify-esif). Документите включват конкретни теми, свързани с финансови инструменти, подкрепа за малки и средни предприятия, одитни мерки, опростяване чрез електронизация, чрез използване на опростените правила за разходи. Прави впечатление, че много от предложенията на работната група влязоха в предложенията на ЕК за междинен преглед на многогодишната финансова рамка и на законодателния пакет по кохезионната политика. В момента се разглеждат в Съвета на ЕС. Това е добър знак, защото показва, че има политическа воля за промяна. Категорично не може да се твърди, че процесът е приключил. Напротив, сега фокусираме работата си върху следващия програмен период. Едно от основните послания, които бенефициентите отправиха, когато споделяха опита си с нас, беше, че не е целесъобразно и разумно да се предприемат сериозни промени в законодателството в средата на програмния период. Мога да се съглася с това и на база собствения си опит. Усилията на работната група са насочени след 2020 г. и визията ни е, че за този период са необходими сериозни реформи по отношение на кохезионната политика – опростяване, но също промяна на правилата, за тематичната концентрация на кохезионните средства. Трябва да се фокусираме върху постигането на целите на ЕС, отчитайки конкретните регионални специфики, предвид, че кохезионната политика е насочена към намаляване на различията между регионите, а не между държавите. Така че нашата работа тепърва предстои. Следващото заседание на работната група е на 7 март.\nТогава ще представя обобщен доклад за бъдещето на кохезионната политика. Излизат интересни, революционни идеи и след като бъдат съгласувани в групата, ще бъдат публикувани отново на страницата на платформата за опростяване на кохезионната политика.\nКСБ откри дарителска сметка за преодоляване на щетите в с. Хитрино, като внесе в нея първите 50 хил. лв. Фирми – членове на Камарата, ще изградят безвъзмездно 11 къщи. Какви са европейските финансови механизми, по които може да се подкрепи възстановяването на общината?\nСлучилото се в с. Хитрино е огромна трагедия, чиито последствия ще продължат дълго във времето. Подобни инциденти не трябва да се повтарят. За съжаление колкото и средства да вложим, те няма да върнат човешки животи. Инициативата на Камарата за възстановяване на с. Хитрино е изключително добра. Тя показва хуманно и социално отговорно отношение, което се надявам все повече браншови организации да имат.\nКъм настоящия момент тече процедура по Програмата за развитие на селските райони (ПРСР). Тя стартира на 16 януари и ще продължи до 16 март. Приемът по нея е конкретно за община Хитрино по мярка 7.2. Общият размер на подкрепата, която ще бъде предоставена, е 10 млн. евро. Община Хитрино ще може да кандидатства за строителство, реконструкция и рехабилитация на улици и тротоари. За справяне с щетите от взрива общината ще може да подаде и заявление за подпомагане, реконструкция и ремонт на общинска образователна инфраструктура – училище и детска градина.\nОтделно през тази година предстои обявяване на „Подкрепа за водено от общностите местно развитие” (ВОМР). Предполагаме, че местната инициативна група също ще подаде заявление за подпомагане за стратегия за развитие, по която ще могат да се ползват средства както от ПРСР, така и от други инструменти. Тези стратегии могат да бъдат финансирани от общо четири оперативни програми – „Развитие на човешките ресурси“, „Иновации и конкурентоспособност“, „Околна среда“ и „Наука и образование за интелигентен растеж“. Разбира се, общината може да кандидатства и по всички останали мерки, по които е допустим бенефициент.\nАвтор Теодор Николов на 23.02.2017. Категория Интервю. Можеш да следиш всички коментари и промени по тази публикации през RSS 2.0. Можете свободно да коментирате тази публикация


Медицинска консултация онлайн | Vivata.bg\nНАЧАЛО Актуални новини Любопитни новости Само 39% от медицинските съвети онлайн са точни?\nСамо 39% от медицинските съвети онлайн са точни?\nИнтернет дава достъп до огромно количество специализирана медицинска информация, която може да бъде полезна, ако се използва правилно. Тъй като мрежата е самоконтролираща се среда, достоверността и точността на здравната информация, публикувана в сайтовете, варира в значителни граници – от заблуждаваща до изключително точна и полезна, като това зависи и от конкретната здравна тематика.\nЗа жалост има неизброимо количество “здравни сайтове”, които публикуват изцяло некомпетентни или опасни съвети, списвани от хора без никакво медицинско образование, ценз и познания.\nТези сайтове са платформи за рекламиране на хранителни добавки и съмнителни методи на лечение, като без изключение обещават магическо изцеление на сериозни заболявания. Много от тези “рекламни” здравни сайтове са лесно разпознаваеми – те предлагат конкретен продукт, който често се продава само онлайн и то единствено от въпросния сайт. В тези страници всичко е фалшиво и изфабрикувано – представя се мнение на измислен “лекар”, последвано от десетки “мнения” на “доволни клиенти” и всичко това подплатено с фалшиви манипулирани снимки. Бъдете предпазливи и не се доверявайте на подобни сайтове.\nНо дали някога сте се замисляли доколко тази информация е проверена и коректна и дали може да й се доверим, за да се лекуваме? Дали това са професионални препоръки на лекар или са измислени рецепти на шарлатанин-самозванец. Разбира се, има критерии, помагащи ни да отсеем важното от маловажното – като това да потърсим потвърждение на дадено твърдение от няколко източника, да вземем предвид нивото и авторитета на сайтовете, от които черпим информацията, дали съветите са дадени от специалист или са “по тайна рецепта на билкар-ходжа” или “от една съседка от блока, на която много помогнало”, както и какви са отзивите, споделени от други боледували и как това им е помогнало и т.н. Преди всичко, когато става дума за здраве трябва да сме много внимателни и да отделим време, за да се информираме максимално добре за състоянието си, без да избързваме с изводите или да се паникьосваме.\nМакар да не ни се занимава с досадни проценти, ще споделим едно изследване, направено с цел да измери по-точно качеството на даваните от различни сайтове съвети онлайн, което ще ви е полезно следващия път, когато посегнете към клавиатурата, за да търсите съвет за болежка, лекарство или притеснителен симптом.\nТествани са 500 здравни сайта, които излизат като резултати при търсенето на 5 основни здравни проблема. Резултатите са интересни и до голяма степен очаквани – 39% от здравните сайтове дават напълно точна и задоволителна информация, 11% са дали заблуждаваща и невярна, а 49% изобщо не отговарят на търсения въпрос. Това показва, че далеч не всички здравни сайтове могат да бъдат истински пътеводител в лабиринта към здравето и винаги трябва да търсим второ мнение и информация от няколко различни източника, за да си изградим по-истинна картина за проблема, който ни вълнува.\nДостоверността на предлаганата информация варира значително и зависи много от конкретната здравна тема. Официалните сайтове на здравни институции и организации дават много достоверна информация, новинарските сайтове едва 55%, а “спонсорираните” сайтове, създадени с рекламна цел – дават подвеждаща, тенденциозна или невярна информация.\nКачеството на медицинските съвети онлайн имат важно значение, тъй като определя решенията и постъпките към по-нататъшно лечение. Те дават ценна информация и помагат на пациентите да разберат същността на здравния им проблем, начините за лечение, предлагат мнения на други болни, както и отзиви от болници и лекари специалисти, които се заминават с този проблем.\nмедицински съвет онлайн\nПредишна статия“Банален” проблем ли е стресът?\nСледваща статияЗащо пушенето е причина за 90% от рака на белия дроб?